stanford-oval/wikipedia huggingface dataset:
ישראל בנימין רוזוב

ישראל בנימין רוזוב
ישראל בנימין רוזוב (1869 ‏– כ' בטבת תש"ח, 2 בינואר 1948), היה פעיל ציוני באימפריה הרוסית, מראשוני המפלגה הרוויזיוניסטית (הצה"ר) וממנהיגיה, מעוזריו הראשונים של זאב ז'בוטינסקי, ציר בקונגרסים הציוניים, חבר "הוועד הפועל הציוני", חבר בוועד הצירים, חבר דירקטוריון "אוצר התיישבות היהודים", תעשיין ובנקאי.
הערות שוליים

↑  זאב ז'בוטינסקי, אבטוביוגרפיה - סיפור ימי, ירושלים: הוצאת ערי ז'בוטינסקי, תש"ז.
↑  זאב ז'בוטינסקי, איגרות, כרך שני, 1914–1918, ירושלים: מכון ז'בוטינסקי – הספרייה הציונית, 1995, עמ' 55.
↑  מקס נורדאו עקר עם פרוץ המלחמה מבורדו, צרפת, למדריד, בשל היותו נתין הונגרי.
↑  זאב ז'בוטינסקי, איגרות, כרך שני, 1914–1918, ירושלים: מכון ז'בוטינסקי – הספרייה הציונית, 1995, איגרת מס' 3.
↑  אייזיק רמבה, כפי שהכרתים, רמת גן: הוצאת תנועת החרות, 1959, עמ' 77 – 78.
חנן סביון

| --- | --- |
אין תמונה חופשית
 לידה:  21 במרץ 1976 (בן 48) ירושלים, ישראל ישראל
 שם לידה:  חנן סוויסה 
 מדינה:  ישראל 
 פרופיל ב-IMDb
 
חנן סביון (נולד ב-21 במרץ 1976) הוא שחקן, תסריטאי, מחזאי, במאי, קומיקאי ומנחה טלוויזיה ישראלי.
ביוגרפיה

אביו עיברת את שם משפחתם מסוויסה - לסביון. גדל והתחנך בירושלים. בנעוריו למד בתיכון ע"ש זיו ומרקס בעיר מגוריו. בצה"ל שירת בגולני ובמודיעין, ולאחר שהשתחרר למד משחק בסטודיו למשחק ניסן נתיב.
קריירה

משנת 2001 עוד במהלך לימודי המשחק החל להופיע בפינה קומית בתוכניתו של יעקב מנדל, "הלילה יענקל'ה לאן?", תוכנית ששודרה בערוץ 33. בנוסף הופיע גם בסדרה "שמש" בתפקיד אורח בשני הפרקים האחרונים של העונה הרביעית. בשנת 2001 שיחק במחזמר לילדים ולכל המשפחה "שלגיה" בתפקיד אחד משבעת הגמדים.
בשנת 2002 ועד 2007 היה אחד הכותבים בתוכנית הבידור "קומי קומי", והופיע בה כמתחן בעונה השלישית והאחרונה. בשנת 2002 שיחק בתפקיד משני בסרט הקולנוע "יוסי וג'אגר". משנת 2003 החל להנחות יחד עם חברו ללימודי המשחק גיא עמיר את תוכנית הטלוויזיה "זאפ לראשון" ששודרה בערוץ 1.
בשנת 2004 החל להופיע בסדרת הטלוויזיה "ראש גדול" בתור מירון מירונובסקי, בעל קפיטריה בבית ספר "אביבים", שנוהג לצחוק עם התלמידים ולתת להם עצות. כמו כן יצר וכתב את הסדרה "בלאגן" יחד עם גיא עמיר, הסדרה שודרה עד 2007 עם 120 פרקים.
בשנת 2005 השתתף בסרטי הקולנוע "איזה מקום נפלא" ו"עד מדינה". בנוסף, השתתף בסדרת הטלוויזיה, "לילה אפל".
בשנת 2006 באותה שנה, השתתף בווידאו קליפ המצליח ל"שירת הסטיקר" של להקת הדג נחש יחד עם גיא עמיר.
בשנת 2007 יצר את סדרת הטלוויזיה הקומית "בילי", באותה שנה שיחק בסדרת הטלוויזיה "אולי הפעם", ששודרה בערוץ Yes stars ישראלי. כמו כן יצר יחד עם גיא עמיר את סדרת הדרמה "בובות" ששודרה ב־HOT3.
ב-2008 הנחה ושיחק בתוכנית הטלוויזיה הקומית "שוונג", ששודרה בערוץ 23. באותה שנה גילם בסדרה "רמזור" את דודי קשק.
בשנת 2010 יצר יחד עם גיא עמיר את סדרת הדרמה "עספור" ששודרה בערוץ HOT3, בה הוא גם משחק בתפקיד ראשי את דמותו של "ניוטון", הצלחת הסדרה הביאה ליצירת עונה נוספת. באותה שנה יצר יחד עם גיא עמיר את תוכנית הקומדייה "מה בכריש?" המשודרת בערוץ הילדים בה הוא גם משחק בתור "נצח".
בחנוכה 2011 השתתף סביון יחד עם גיא עמיר ב-i פסטיגל Game On בתפקיד ה"צרובים", יחד ביצעו שיר בשם "כל המדינה שכונה".
בשנת 2013 יצר יחד עם גיא עמיר את סדרת הדרמה "פצועים בראש". בשנת 2016 עלתה לשידור עונה נוספת של הסדרה.
בשנת 2016 חזרו סביון ועמיר לבמת התיאטרון. השניים כתבו ושיחקו בקומדיה "חלפון 6 - עאלק מחזמר", שעלתה בתיאטרון האינקובטור בבימויו של אריק עשת, שהיה מנהל בית הספר למשחק ניסן נתיב ירושלים בו למדו, ומי שהיה הראשון שעודד אותם לכתוב וליצור במקביל להיותם שחקנים.
בחודש ספטמבר 2017 יצא לאקרנים סרט הקולנוע "מכתוב", שסביון וגיא עמיר הם יוצריו ושחקניו הראשיים. נוסף על הסרט, באותה שנה יצר יחד עם גיא עמיר סדרה קומית בשם "שאטו עין כרם", המספרת על מלון בוטיק בירושלים.
באותה שנה חזר לשחק בעונה השישית של סדרת הטלוויזיה "ראש גדול", בתור מירון מירונובסקי.
באוגוסט 2018 החל לשחק בסדרה "אילת" את בז'רנו, קב"ט המלון.
ב-2019 יצאה לאקרנים הקומדיה "מחילה", שכתבו וביימו סביון וגיא עמיר, והם מופיעים בה בתפקידים הראשיים.
ב-2021 השתתף סביון בסדרת הדרמה "בעלת החלומות" בתור אבי בעל חושה מסיני.
בשנת 2022 עלתה ההצגה "משוגע עליה" בתיאטרון הבימה, אותה כתב סביון יחד עם גיא עמיר. סביון ועמיר מגלמים דמויות ראשיות בהצגה.
בשנת 2023 שיחק בסדרה "4:20" בתפקיד לילי נקש, איש עולם תחתון שמנהל ארגון פשע בנתניה. באותה שנה שיחק סביון בסדרת הילדים "שלי הכובשת" המשודרת בכאן חינוכית, בתפקיד משה רומנו, והחל לשחק בתפקיד הראשי בסדרה "יניב" המשודרת ברשת 13, בתפקיד יניב.
בשנת 2024 החל לככב בסדרה הקומית "באש ובמים", אותה גם יצר וכתב עם גיא עמיר עבור נטפליקס. ביוני באותה שנה, יצא לאקרנים הסרט "מזל חתולה", שיצר סביון יחד עם גיא עמיר. השניים גם מככבים בסרט בתפקיד הראשי לצד אנסמבל שחקנים.
ב-2025 שיחק בסדרה "שלומי 6", בתפקיד יהודה ניסן.
חיים אישיים

סביון נשוי לתסריטאית ליאת סביון, ולזוג שני ילדים. מתגורר במודיעין.
לסביון ולגיא עמיר היה בר בגבעתיים בשם "הפרגולה". הבר מוזכר מספר פעמים בסדרה "פצועים בראש".
סביון ידוע באהדתו לקבוצת הכדורגל בית"ר ירושלים, נתון שהוזכר רבות בסדרות "עספור" ו"באש ובמים"
פילמוגרפיה

| שנה> סרטים | שם> סרטים | דמות> סרטים | הערות> סרטים |
| --- | --- | --- | --- |
| 2002 | יוסי וג'אגר | אדמס | סרט טלוויזיה |
| 2002 | שלגיה | גמד | קלטת ילדים |
| 2005 | איזה מקום נפלא | שוטר צעיר | סרט קולנוע |
| 2005 | עד מדינה | עיוני | סרט טלוויזיה |
| 2005 | לילה אפל | בניש | סרט סטודנטים |
| 2017 | מכתוב | סטיב | סרט קולנוע; גם מפיק שותף ותסריטאי |
| 2019 | מחילה | ניסן | סרט קולנוע; גם במאי ותסריטאי |
| 2021 | זרים מושלמים | יורם | סרט קולנוע |
| 2024 | מזל חתולה | ראובן | סרט קולנוע, גם במאי ותסריטאי |
טלוויזיה
| 2001 | שמש | אסיר | תפקיד אורח |
| 2001–2002 | שחר |  | תפקיד אורח |
| 2002 | כנפיים | פלולה |  |
| 2002–2007 | קומי קומי | — | גם תסריטאי ראשי |
| 2003–2005 | זאפ לראשון | — | מנחה |
| 2006 | בלאגן ועד אילת | דמויות שונות | גם תסריטאי ראשי ויוצר |
| 2007 | אולי הפעם | יאיר |  |
| 2007 | שוונג | דמויות שונות |  |
| 2007–2009 | בילי | זאביק | גם תסריטאי |
| 2007–2008 | בובות | — | גם תסריטאי ויוצר |
| 2008 | רמזור | דודי קשק |  |
| 2010–2011 | עספור | ניוטון | גם תסריטאי ויוצר |
| 2010–2011 | מה בכריש? | נצח | גם תסריטאי ויוצר |
| 2011 | סבבבנט | — | אורח |
| 2013–2016 | פצועים בראש | יקי משעלי | גם תסריטאי ויוצר |
| 2017 | ראש גדול | מירון מורונובסקי |  |
| 2017–2018 | שאטו עין כרם | אלדד | גם תסריטאי ויוצר |
| 2018 | אילת | אלברט בז'רנו |  |
| 2020 | קומדי סטאר | — | שופט |
| 2021 | מעילה | שלומי אלון |  |
| 2021–הווה | בעלת החלומות | אבי רומנו |  |
| 2022–הווה | שלי הכובשת | משה רומנו |  |
| 2023 | 4:20 | לילי נקש |  |
| 2024 | באש ובמים | פיני | גם תסריטאי ויוצר |
| 2024 | מזל חתולה | ראובן | גם תסריטאי ויוצר |
| 2025 | שלומי 6 | יהודה ניסן |  |
הערות שוליים

1 2  שיר זיו, "החיים שלי מתחלקים לשניים: עד היום שאחי נפטר, ואחריו": חנן סביון פותח את הלב, באתר ישראל היום, 10 באוגוסט 2023
↑  רותי זוארץ, ‏מדינה שלמה מכירה אותם מ@@@עספור@@@ אך הם בכלל החלו את דרכם בתיאטרון, באתר מעריב אונליין, 15 באוקטובר 2016
| --- | --- |
בקרת זהויות :  NLI: 987011910468305171  GND: 1179265157  LCCN: n2021032058  VIAF: 819155191918782440001   WorldCat (עם VIAF): 819155191918782440001
Recovery (אלבום של אמינם)

Recovery (בתרגום חופשי: התאוששות) הוא אלבום האולפן השביעי של הראפר האמריקאי אמינם. האלבום יצא לאור ב-18 ביוני 2010 דרך חברת התקליטים אפטרמת', אינטרסקופ. הסינגל הראשון מהאלבום; "Not Afraid", יצא לאור ב-29 באפריל 2010.
האלבום הוא אלבום זוכה פרס גראמי בקטגוריה "אלבום הראפ הטוב של השנה". הוא אף הועמד לפרס גראמי לאלבום השנה.
רקע

בהתחלה היה אמור להקרא האלבום "Relapse 2" אלבום המשך לאלבום אולפן השישי של אמינם "Relapse", אך ב-13 באפריל 2010 צייץ אמינם בחשבון הטוויטר שלו "There is no Relapse 2", לאחר מכן התברר שאמינם החליט לקרוא לאלבומו שאמור לצאת "Recovery".
אמינם הסביר שהרעיון לעשות המשך לאלבום "Relapse" נראה לו פחות ופחות הגיוני, כיוון שעבד עם מפיקים שונים ותוכן האלבום שונה מאוד מהתוכן של האלבום "Relapase", ולאלבום מגיע שם משלו.
אמינם הוציא לפני צאת האלבום דיס על מריה קארי בשם "The Warning", לקראת צאת האלבום אמינם הוציא פריסטייל לשיר "Over" של הראפר דרייק.
בריאיון למגזין הבילבורד אמר אמינם ששאל את עצמו לאחר ששמע את אלבומיו הקודמים לפני "Relapse": "למה אני לא מרגיש את המוזיקה שלי יותר?", בנוסף סיפר אמינם שניסה כ-200–300 מקבצים לאלבום ובחר מתוכם כ-100 מקצבים.
האלבום קודם באמצעות הסינגל המוביל "Not Afraid" שיצא לאור ב-29 באפריל 2010, והשיר "Won't Back Down" בשיתוף פינק ששימש כטריילר למשחק וידאו "Call of Duty: Black Ops".
הערכה ביקורתית

האלבום נכלל במספר רשימות שפרסמו גופי תקשורת שונים לסיכום האלבומים הטובים והאהובים ביותר לשנת 2010. אאוחניה מונזון ממגזין Access Hollywood הכלילה את האלבום במקום השביעי לפי בחירתה ברשימת 10 האלבומים הטובים ביותר לשנת 2010. האלבום התברג במקום התשיעי ברשימת "האלבומים הטובים ביותר של שנת 2010" שנערך על ידי מגזין הרולינג סטון. בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-57 ברשימת 1000 האלבומים הטובים ביותר לשנת 2010. ברינה חוגס ממגזין Access Hollywood הכלילה את האלבום במקום השישי לפי בחירתה ברשימת 10 האלבומים הטובים ביותר לשנת 2010, תוך כדי מתן תשומת לב לסינגל "Not Afraid" מתוך האלבום והכלילה אותו במקום העשירי באותו הרשימה עבור הרצועות הטובות ביותר לשנת 2010. אנטוני ראמוס מאותו המגזין דירג את האלבום במקום השישי ברשימתו.
סינגלים

Not Afraid - יצא לאור ב-29 באפריל 2010, כסינגל הראשון מן האלבום. הווידאו קליפ לשיר יצא ב-9 בספטמבר, ב-7 ביוני יצא הווידאו קליפ לשיר שבוים על ידי ריצ'רד לי, השיר מדבר על הגמילה של אמינם מן הסמים, מכיל ביקורת עצמית על האלבום "Relapse" ומדבר על ההתבגרות של אמינם כאדם וכאב. השיר הגיע למקום ה-1 במצעד הבילבורד הוט 100, עם כ-380,000 הורדות בשבוע הראשון להוצאתו לאור.
Love the Way You Lie - יצא לאור ב-9 באוגוסט 2010, כסינגל שני מן האלבום בהשתתפות הזמרת ריהאנה. הווידאו קליפ לשיר יצא ב-5 באוגוסט בהשתתפות השחקנית מייגן פוקס. השיר מדבר על אלימות במערכת יחסים ובהתמכרות לאלכוהול. השיר הגיע למקום ה-1 במצעד הבילבורד הוט 100.
No Love - יצא לאור ב-5 באוקטובר 2010, כסינגל שלישי מן האלבום בהשתתפות הראפר ליל ויין. הווידאו קליפ לשיר יצא ב-30 בספטמבר. השיר מדבר על התקופה שבה אמינם היה בהפסקת מוזיקלית והיחס של שאר הראפרים כלפי זה. השיר הגיע למקום ה-23 במצעד הבילבורד הוט 100.
Space Bound - יצא לאור ב-18 ביוני 2011, כסינגל רביעי והאחרון מן האלבום. הווידאו קליפ לשיר יצא ב-18 ביוני בהשתתפות השחקנית סשה גריי. השיר מדבר על בגידה וכישלון במערכת היחסים.
מיקומי שיא במצעדי האלבומים

בארצות הברית מכר האלבום כ-741,000 עותקים בשבוע הראשון להוצאתו לאור, בשבוע השני להוצאתו לאור מכר האלבום כ-313,000 עותקים נוספים, נכון ל-13 בנובמבר 2013 מכר האלבום כ-4,513,000 עותקים בארצות הברית.
האלבום היה האלבום הנמכר ביותר לשנת 2010 בארצות הברית וברחבי העולם (מעל כ-10 מיליון עותקים ברחבי העולם), בנוסף לזאת האלבום היה האלבום הראשון שמכר מעל למיליון הורדות דיגיטליות ב-iTunes.
רשימת רצועות

כל השירים נכתבו והולחנו על ידי אמינם (למעט היכן שמצוין אחרת).
| Recovery> מס' | Recovery> שם | Recovery> כותב(ים) | Recovery> משך | Recovery>  | Recovery>  | Recovery>  | Recovery>  | Recovery>  | Recovery>  |
| --- | --- | --- | --- | --- | --- | --- | --- | --- | --- |
| 1. | Cold Wind Blows  |   | 5:03 |  |  |  |  |  |  |
| 2. | Talkin' 2 Myself (בשיתוף קובי)   |   | 5:00 |  |  |  |  |  |  |
| 3. | On Fire  |   | 3:33 |  |  |  |  |  |  |
| 4. | Won't Back Down (בשיתוף פינק)   |   | 4:25 |  |  |  |  |  |  |
| 5. | W.T.P.  |   | 3:58 |  |  |  |  |  |  |
| 6. | Going Through Changes  |   | 4:58 |  |  |  |  |  |  |
| 7. | Not Afraid  |   | 4:08 |  |  |  |  |  |  |
| 8. | Seduction  |   | 4:35 |  |  |  |  |  |  |
| 9. | No Love (בשיתוף ליל ויין)   | אמינם, ליל ויין | 4:59 |  |  |  |  |  |  |
| 10. | Space Bound  |   | 4:38 |  |  |  |  |  |  |
| 11. | Cinderella Man  |   | 4:39 |  |  |  |  |  |  |
| 12. | 25 to Life  |   | 4:01 |  |  |  |  |  |  |
| 13. | So Bad  |   | 5:25 |  |  |  |  |  |  |
| 14. | Almost Famous  | אמינם, ליז רודריגז | 4:52 |  |  |  |  |  |  |
| 15. | Love the Way You Lie (בשיתוף ריהאנה)   | אמינם, סקיילר גריי | 4:23 |  |  |  |  |  |  |
| 16. | You're Never Over  |   | 5:05 |  |  |  |  |  |  |
| 17. | Untitled  |   | 3:14 |  |  |  |  |  |  |
| משך כולל: | משך כולל: | משך כולל: | 77:40 |  |  |  |  |  |  |
| iTunes Store deluxe edition> מס' | iTunes Store deluxe edition> שם | iTunes Store deluxe edition> כותב(ים) | iTunes Store deluxe edition> משך | iTunes Store deluxe edition>  | iTunes Store deluxe edition>  | iTunes Store deluxe edition>  | iTunes Store deluxe edition>  | iTunes Store deluxe edition>  | iTunes Store deluxe edition>  |
| --- | --- | --- | --- | --- | --- | --- | --- | --- | --- |
| 18. | Ridaz  | אמינם | 5:00 |  |  |  |  |  |  |
| 19. | Session One (בשיתוף Slaughterhouse)   | אמינם, Slaughterhouse | 4:28 |  |  |  |  |  |  |
| משך כולל: | משך כולל: | משך כולל: | 9:28 |  |  |  |  |  |  |
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 6 |
|  אירלנד | מצעד האלבומים האירי | 1 |
|  ארצות הברית | בילבורד 200 | 1 |
|  גרמניה | GfK – טופ 100 | 2 |
|  דנמרק | היטליסטן | 1 |
|  הולנד | מצעד 100 האלבומים ההולנדיים | 2 |
|  הממלכה המאוחדת | מצעד האלבומים הבריטי | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 13 |
|  פולין | ZPAV | 2 |
|  צרפת | SNEP | 2 |
|  שוודיה | סוורייטופליסטן | 5 |
|  שווייץ | המצעד השווייצרי | 1 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 5× פלטינה | 350,000 |
סיכום
| בכל העולם | — | 350,000 |
הערות שוליים

1 2  Access’ On The Download Staff’s Top 10’s Of 2010 | Access Online, Access (באנגלית)
↑  Rolling Stone, Rolling Stone, 30 Best Albums of 2010, Rolling Stone, ‏2010-12-14 (באנגלית אמריקאית)
↑  Rocklist.net...Village Voice (Pazz & Jop) Lists 2010 ....., www.rocklistmusic.co.uk
↑  May 2024 Albums Accreds.pdf, Dropbox
| אמינם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Infinitie • The Slim Shady LP • The Eminem Show • Encore • Relapse • Recovery • The Marshall Mathers LP 2 • Revival • Kamikaze • Music to Be Murdered By • The Death of Slim Shady (Coup de Grâce) |  |
| הוצאות מחודשות | Relapse: Refill |  |
| אלבומי אוסף | The Singles • Curtain Call: The Hits • Eminem Presents: The Re-Up • Shady XV |  |
| אלבומי פסקול | 8 מייל • Southpaw |  |
| אלבומי וידאו | E • All Access Europe |  |
| מיני-אלבומים | Slim Shady EP |  |
| בוטלגים | Fucking Yzarc • Straight from the Lab |  |
| ספרים | Angry Blonde • The Way I Am |  |
| סיבובי הופעות | Anger Management Tour • The Recovery Tour • The Home & Home Tour  • Rapture Tour • The Monster Tour |  |
| ערכים קשורים | שיידי רקורדס • D12 • Obsessed |  |
| 0 | 1 | 2 |
| --- | --- | --- |
| הקודם: 2010: אמינם - Relapse | פרס גראמי לאלבום הראפ הטוב ביותר  2011: אמינם - Recovery | הבא: 2012: קניה וסט - My Beautiful Dark Twisted Fantasy |
| 0 | 1 | 2 |
| --- | --- | --- |
| הקודם: 2009: ג'יי-זי – The Blueprint 3 | פרס המוזיקה האמריקאית לאלבום הראפ/היפ-הופ האהוב ביותר   2010: אמינם – Recovery  | הבא: 2011: ניקי מינאז' – Pink Friday |
| 0 | 1 | 2 |
| --- | --- | --- |
| הקודם: 2006: T.I.‏ – King | פרס המוזיקה של בילבורד לאלבום הראפ המוביל   2011: אמינם‏ – Recovery  | הבא: 2012: ליל ויין – Tha Carter IV |
| --- | --- |
בקרת זהויות :  MusicBrainz release group: a5056c3b-730f-493b-b10e-52f678d72b85
אילון שליו

| --- | --- |
אין תמונה חופשית
 לידה:  1951 (בן 74 בערך) רמת גן, ישראל
 מדינה:  ישראל ישראל
 
אילון שליו (נולד ב-1951) הוא איש עסקים ועיתונאי ישראלי, לשעבר העורך הראשי של העיתון ידיעות אחרונות בשנים 1996–1999, והמנהל הכללי הראשון של חברת החדשות ומייסדה.
ביוגרפיה

שליו נולד בשנת 1951 ברמת גן ולמד בבית הספר היסודי חשמונאים שבעיר. בשנת 1969 הוא התגייס לשירות בגלי צה"ל ואחרי שחרורו מצה"ל ב-1973 נותר לעבוד בתחנה כאזרח עובד צה"ל.
הוא היה כתב לענייני כלכלה, כתב מדיני וכתב בחצי האי סיני בגלי צה"ל, עד שבשנת 1974 מונה למנהל מחלקת החדשות. בתפקיד זה גיבש את מתכונת יומני החדשות של התחנה והיה בין הוגי רעיון של מבזקי החדשות והתוכנית "אוניברסיטה משודרת". ב-1977 יצא לשנת לימודים גבוהים בארצות הברית. ב-1978 שב לתחנה ומונה לסגן מפקד גלי צה"ל עד שעזב את התחנה ב-1982.
ב-1983 מונה לעורך הראשי של רשת המקומונים "רחוב ראשי". רשת מקומונים זו לא האריכה ימים יותר משנה. לאחר סגירת רשת המקומונים, שליו הצטרף לצוות ההקמה של העיתון היומי "חדשות". בשנת 1985 עזב את העיתון "חדשות" והצטרף כעורך לרשת המקומונים של "ידיעות אחרונות". הוא שימש כעוזרו של דב יודקובסקי, העורך הראשי של "ידיעות אחרונות", עד לפרישתו של יודקובסקי בסוף שנת 1989.
בראשית שנת 1987 הקים יחד עם גיסו, יורם אלרואי, את חברת הרפואה הפרטית שח"ל - שירות חולי לב, ארגון המעניק שירות רפואי לחולי מחלות לב. שליו כיהן כדירקטור בחברה, ובחברות נוספות ביניהן סלקום, אביב גלעדי הפקות, טלעד ואגיס.
שליו נמנה בין מייסדי חברת החדשות והערוץ השני, והיה המנכ"ל הראשון של חברת החדשות של ערוץ 2 מאז הקמתה בשנת 1993 ועד 1995. שליו יזם את התוכנית "חמש עם רפי רשף" בהנחיית רפי רשף.
ב-1995 פרש מחברת החדשות של ערוץ 2 וביוני 1996 מונה לעורך הראשי של ידיעות אחרונות. ב-1999 פוטר מתפקידו כעורך הראשי עקב חילוקי דעות עם ארנון מוזס, המוציא לאור והבעלים של העיתון. בשנת 2000 מונה על ידי נשיא השקעות דיסקונט, יורם טורבוביץ' לסגן נשיא האחראי על תחום התוכן בחברה. שליו עזב את תפקידו בחברה כשנה לאחר מכן, בסוף ספטמבר 2001. שליו היה מבין מקימי חברת לוגיה, זרוע התוכן הסלולרי של סלקום.
הערות שוליים

1 2 3  שליו, אילון, באתר העין השביעית, 25 באוקטובר 2007
↑  לא נעים לראות עיתון נסגר, דן כספי (2013) באתר הארץ
↑  שלומי גולובינסקי, אילון שליו, לשעבר סגן נשיא דסק"ש, התמנה לדירקטור חיצוני באגיס, באתר TheMarker‏, 20 בדצמבר 2001
↑  אנשים, עונה 3, פרק 125, וידאו - באתר mako
↑  יוסי עלמני, זעזועים בדסקש: שליו ואיינהורן עוזבים את החברה, באתר ynet, 19 באוגוסט 2001
The Marshall Mathers LP 2

The Marshall Mathers LP 2 הוא אלבום האולפן השמיני של הראפר האמריקאי אמינם. האלבום יצא לאור ב-5 בנובמבר 2013 דרךחברת התקליטים אפטרמת', אינטרסקופ. הסינגל הראשון מהאלבום הוא "Berzerk" שיצא לאור ב-25 באוגוסט 2013.
האלבום זכה בפרס גראמי לאלבום הראפ של השנה.
רקע

ב-2012 עבד אמינם על הפקת האלבום של הרכב ההיפ-הופ Slaughterhouse, בחסות חברת ההפקות שלו שיידי רקורדס. בנוסף לזאת אמינם התארח במספר שירים של אומנים, בהם ריהאנה, סקיילר גריי, פינק ואובי טרייס.
במהלך טקס ה־MTV, הכריז אמינם את שמו של אלבום חדש: "The Marshall Mathers LP 2", ושיצא לאור ב-5 בנובמבר 2013. זהו אלבום המשך לאלבומו המצליח של אמינם "The Marshall Mathers LP", שיצא ב-23 במאי 2000, ומכר מעל כ-21 מיליון עותקים ברחבי העולם.
השיר הראשון שיצא לאור נקרא "Survival". הוא הוצג לראשונה בטריילר למשחק המחשב החדש "Call Of Duty: Ghosts", ולאחר מכן יצא לאור השיר כסינגל.
בראיון לערוץ ESPN ב-7 בספטמבר סיפר אמינם שאינו מתרגש מצאת האלבום, ושהוא כבר רוצה לפרסם את האלבום "ולסיים עם זה".
לקראת צאת האלבום הופצו שמועות שהאלבום יהיה אלבומו האחרון של אמינם, בעקבות ציוץ של אחיו הקטן, נייתן, שענה "כן" על השאלה אם זה אלבומו האחרון של אמינם. לאחר מכן נייתן ביקש להרגיע את המעריצים והסביר שענה את תשובותו על מנת שאנשים יפסיקו להטריד אותו בשאלות. אמינם ערך שאלות ותשובות בדף הפייסבוק שלו, כשנשאל "מה הדבר הכי מעצבן ששואלים אותך?" ענה אמינם "כאשר אנשים שואלים אותי אם אני פורש".
סינגלים

Berzerk - יצא לאור ב-25 באוגוסט 2013, כסינגל הראשון מן האלבום. הקליפ לשיר יצא ב-9 בספטמבר, השיר הופק על ידי ריק רובין והבית הראשון היה מחווה לביסטי בויז, בשיר משמיץ את אחותה הקטנה של קים קרדשיאן - קלואי קרדשיאן, ואת הראפר פיוצ'ר. הקליפ צולם באווירת שנות השמונים, אמינם קורא לראפרים לחזור לראפ הישן יחד עם קנדריק לאמאר שעשה את אותו הדבר בבית שלו בשיר "Control". הסינגל הגיע למקום ה-3 במצעד הבילבורד הוט 100 עם כ-362,000 הורדות בשבוע הראשון לצאתו לאור.
Survival - יצא לאור ב-8 באוקטובר 2013, כסינגל שני מן האלבום. הקליפ לשיר יצא ב-8 באוקטובר, "Survival" משמש גם כשיר הרשמי של המשחק Call Of Duty: Ghosts". הסינגל הגיע למקום ה-16 במצעד הבילבורד הוט 100.
Rap God - יצא לאור ב-15 באוקטובר 2013, כסינגל שלישי מן האלבום. הקליפ לשיר יצא ב-27 בנובמבר, בקליפ אמינם עושה פארודיה על מקס האדרום, בנוסף קיימות הפניות לסרט מטריקס, הקליפ מכיל סצנות של אמינם הולך על המים, אמינם בתרדמת וסצנות מסיבה. בשיר אמינם מכתיר את עצמו כ'אלוקי הראפ', וחולק כבוד לשאר הראפרים שהשפיעו עליו, כגון: טופאק, ראקים, N.W.A ועוד. בשיר אמינם אומר 97 מילים ב-15 שניות, ממוצע 6.5 מילים לשנייה, אמינם מתאר מהירות זאת כ'מהירות סופר סוניק', השיר זכה לתגובות חיוביות עקב היכולות הטכניות של אמינם בשיר אך גם לביקורות עקב התוכן ההומופובי. הסינגל הגיע למקום ה-7 במצעד הבילבורד הוט 100 עם כ-270,000 הורדות בשבוע הראשון לצאתו לאור.
The Monster - יצא לאור ב-29 באוקטובר 2013, כסינגל רביעי מן האלבום. בשיר משתתפת הזמרת ריהאנה, איתה אמינם שיתף פעולה מספר פעמים. הקליפ לשיר צולם בדטרויט יחד עם ריהאנה בבימויו של ריצ' לי ושוחרר ב-17 בדצמבר. הסינגל הגיע למקום ה-3 במצעד הבילבורד הוט 100 עם כ-373,000 הורדות בשבוע הראשון לצאתו לאור. לאחר מכן, עלה הסינגל למקום ה-1.
Headlights - יצא לאור ב-4 במרץ 2014, כסינגל החמישי מן האלבום. בשיר משתתף הזמר נייט רוס. השיר הוא שיר התנצלות של אמינם לאמו לאחר המריבה הארוכה שלהם, בנוסף אמינם מציין שסלח לה והגזים בתגובותיו וברצונו לפתוח דף חדש. הווידאו קליפ לשיר שוחרר ביום האם, הקליפ מציג תמונות ילדות של אמינם, ובנוסף כולל סצנות עבר מן קליפים קודמים של אמינם בקשר לאמו. הסינגל הגיע למקום ה-45 במצעד הבילבורד הוט 100.
שירים נוספים

Bad Guy - שיר המשך לשיר "Stan", בשיר מסופר על מתיאו אחיו הקטן של סטן שמתכנן לנקום באמינם לאחר ההתאבדות של אחיו עקב זאת שאמינם לא ענה למכתביו, מתיאו חוטף את אמינם ומתכנן לשרוף אותו חי בדטרויט עיר הולדתו של אמינם, מתיאו מאשים את אמינם במות אחיו ובמילים ההומופביות שלו, מספר לו שהיה מעריץ שלו בעבר כמו אחיו ומאשים אותו שקרא לאלבום "The Marshall Mathers LP 2" על מנת לגרום לאנשים לקנות את האלבום. במהלך הנסיעה מתיאו נוסע מעל המהירות המותרת עקב ההתרגשות והפחד שלו, השוטרים שמבחינים במתיאו מתחילים במרדף אחריו ואמינם מנצל זאת וזועק אל השוטרים מתא המטען, עקב זאת נאלץ מתיאו להתאבד יחד עם אמינם וליפול איתו מהגשר לתוך המים (באופן אירוני באותה הדרך שסטן וחברתו נהרגו).
מיקומי שיא במצעדי האלבומים

בארצות הברית מכר האלבום כ-792,000 עותקים בשבוע הראשון להוצאתו לאור, לאחר מכן בשבוע השני למכירות מכר האלבום כ-210,000 עותקים והאלבום הוכתר בפלטינה בשבועיים הראשונים, בסוף השנה האלבום מכר כ-1,727,000 עותקים והוכתר כאלבום השני הנמכר ביותר לשנת 2013, במרץ 2014 האלבום הוכתר כפלטינה כפולה.
בבריטניה האלבום מכר כ-143,000 עותקים בשבוע הראשון לשחרורו לאור, לקראת סוף שנת 2013 האלבום הוכתר כאלבום פלטינה כאשר מכר מעל ל-300,000 עותקים. אמינם הופך להיות האומן האמריקאי הראשון שמתייצב במקום הראשון במצעדי המכירות כשבע פעמים ברציפות.
בקנדה מכר האלבום כ-104,000 עותקים בשבוע הראשון להוצאתו לאור, האלבום הוא האלבום הנמכר ביותר של אמינם בשבוע הראשון בקנדה, לקראת סוף שנת 2013 האלבום הוכתר כפלטינה משולשת כאשר מכר מעל ל-240,000 עותקים.
בסוף שנת 2013 האלבום הוכתר בפלטינה במדינות: אוסטרליה וניו זילנד. האלבום הוכתר כזהב במדינות: אוסטריה, גרמניה, פולין ושווצריה.
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 3× פלטינה | 210,000 |
סיכום
| בכל העולם | — | 210,000 |
הערות שוליים

↑  מידע על The Marshall Mathers LP 2, באתר המצעד האוסטרי, ארכיון
↑  מידע על The Marshall Mathers LP 2, באתר המצעד האיטלקי, ארכיון
↑  מידע על The Marshall Mathers LP 2, באתר המצעד הגרמני
↑  מידע על The Marshall Mathers LP 2, באתר מצעד דנמרק
↑  מידע על The Marshall Mathers LP 2, באתר המצעד הנורווגי
↑  מידע על The Marshall Mathers LP 2, באתר המצעד של ניו זילנד
↑  מידע על The Marshall Mathers LP 2, באתר המצעד הספרדי
↑  מידע על The Marshall Mathers LP 2, באתר המצעד הצרפתי, ארכיון
↑  מידע על The Marshall Mathers LP 2, באתר המצעד השוודי
↑  May 2024 Albums Accreds.pdf, Dropbox
| אמינם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Infinitie • The Slim Shady LP • The Eminem Show • Encore • Relapse • Recovery • The Marshall Mathers LP 2 • Revival • Kamikaze • Music to Be Murdered By • The Death of Slim Shady (Coup de Grâce) |  |
| הוצאות מחודשות | Relapse: Refill |  |
| אלבומי אוסף | The Singles • Curtain Call: The Hits • Eminem Presents: The Re-Up • Shady XV |  |
| אלבומי פסקול | 8 מייל • Southpaw |  |
| אלבומי וידאו | E • All Access Europe |  |
| מיני-אלבומים | Slim Shady EP |  |
| בוטלגים | Fucking Yzarc • Straight from the Lab |  |
| ספרים | Angry Blonde • The Way I Am |  |
| סיבובי הופעות | Anger Management Tour • The Recovery Tour • The Home & Home Tour  • Rapture Tour • The Monster Tour |  |
| ערכים קשורים | שיידי רקורדס • D12 • Obsessed |  |
| 0 | 1 | 2 |
| --- | --- | --- |
| הקודם: 2014: מאקלמור וראיין לואיס - The Heist | פרס גראמי לאלבום הראפ הטוב ביותר  2015: אמינם - The Marshall Mathers LP 2 | הבא: 2016: קנדריק לאמאר - To Pimp a Butterfly |
| 0 | 1 | 2 |
| --- | --- | --- |
| הקודם: 2013: ניקי מינאז'‏ – Pink Friday: Roman Reloaded | פרס המוזיקה של בילבורד לאלבום הראפ המוביל   2014: אמינם –‏ The Marshall Mathers LP 2  | הבא: 2015: ג'יי קול – 2014 Forest Hills Drive |
| --- | --- |
בקרת זהויות :  MusicBrainz release group: b1fdc9cc-8680-44da-abab-59edca6b2ad3